

**PÁLYÁZATI FELHÍVÁS**

**OKTATÁSI CÉLÚ SZEMÉLYZETI MOBILITÁSI PROJEKTEKRE[[1]](#footnote-1)[[2]](#footnote-2)**

Az Erasmus+ program az Európai Bizottság legsikeresebb oktatást, képzést, ifjúságügyet támogató programja. A Wesley János Lelkészképző Főiskola elkötelezett az Erasmus+ program mellett és fontos célja, hogy minél több Wesley-s oktató, munkatárs vehessen részt a programban.

**A pályázat célja:**

Az Erasmus+ program keretein belül 2023 szeptember 1-jétől 2025. október 31-ig tartó időszakban a pályázattípus támogatja, hogy:

* a főiskola oktatói oktassák és képezzék a külföldi partner felsőoktatási intézmények hallgatóit (esetleg munkatársait/szakembereit oktatóit).

Az oktatók mobilitása bármely programországból[[3]](#footnote-3) bármely más programországba vagy partnerországba[[4]](#footnote-4) irányulhat[[5]](#footnote-5). A kiváló és a résztvevőkre lehető legnagyobb hatást gyakorló mobilitási tevékenységek biztosítása érdekében a mobilitási tevékenységeknek kapcsolódni kell az adott oktató szakmai fejlődéséhez, és érintenie kell a tanulási és személyes fejlődési igényeiket.

Az oktatók[[6]](#footnote-6) a következő mobilitási tevékenységeket hajthatják végre:

* Külföldi felsőoktatási partnerintézményben töltött **oktatási időszak** (oktatási célú személyzeti mobilitás). A külföldi oktatási időszakok lehetővé teszik a felsőoktatási intézmények vagy a vállalkozások oktatói számára, hogy egy külföldi felsőoktatási partnerintézménynél oktassanak. A oktatók oktatási célú mobilitása bármilyen tanulmányi területet érinthet.
* Külföldi **képzési időszak** (képzési célú személyzeti mobilitás)egy felsőoktatási partnerintézménynél, vállalkozásnál vagy más releváns munkahelyen (például szakmai látogatások, megfigyelési időszakok, tanfolyamok). A külföldi képzési időszak a felsőoktatási intézmények bármely oktatója számára lehetővé teszi, hogy olyan külföldi képzési tevékenységben vegyen részt, amely releváns a felsőoktatási intézménynél végzett mindennapi munkája szempontjából. A képzési időszakra képzési események vagy szakmai látogatások formájában is sor kerülhet.

A oktatók mobilitási időszakán belül kombinálhatók is egymással az oktatási és képzési célú tevékenységek. Valamennyi külföldi oktatási vagy képzési célú mobilitást végre lehet hajtani **vegyes mobilitás[[7]](#footnote-7)** formájában. Jelen pályázati felhívás az oktatási célú mobilitások pályázati felhívása, a képzési célú személyzeti mobilitás pályázati felhívását szintén megtalálja a honlapon.

**A tevékenység időtartama:** 2 nap és 2 hónap között, amelybe az utazással töltött idő nem számít bele. A programországokból a partnerországokba irányuló mobilitás esetén az időtartam legalább 5 nap és legfeljebb 2 hónap. A minimális időtartam mindkét esetben két egymást követő napot jelent.

Az oktatási tevékenységnek hetente (és rövidebb tartózkodási idő esetén is) legalább 8 óra oktatást kell magában foglalnia. Ha a mobilitás időtartama meghaladja az egy hetet, a nem teljes hét alatt megtartott minimális oktatási óraszámnak arányosnak kell lennie az adott hét időtartamával. A következő kivételek alkalmazandók:

* Ha az oktatási tevékenységet egyetlen külföldi időszak során képzési tevékenységgel ötvözik, a minimális heti (vagy rövidebb tartózkodási idő alatti) oktatási óraszám 4 órára csökken.

**Az oktatók oktatási (és esetleg képzési) célú mobilitása:**

Oktatói mobilitás a következő intézményekbe pályázható:

|  |  |
| --- | --- |
| **Intézmény neve:** | **Szak(ok):** |
| Temesvári I. Mihály Élettudományi Egyetem (University of Life Sciences King Michael I.from Timisoara) | Környezettan |
| Umea Egyetem, Svédország | Teológia |
| II. Rákóczi Ferenc Kárpátaljai Magyar Főiskola, Ukrajna  | Környezettan, Neveléstudomány, Szociális Munka |
| I. Jaume Egyetem, Castellón, Spanyolország | Környezettan |
| Fachhochschule Dresden, Drezda, Németotszág | Szociális Munka, Neveléstudomány |
| Babes-Bolyai Tudományegyetem Tudományegyetem, Kolozsvár, Románia | Pedagógia, Környezettan, Neveléstudomány, Teológia |
| Berlini Evangélikus Főiskola | Szociális Munka, Teológia |
| Malaga-i Egyetem, Spanyolország  | Pedagógia |
| Leuveni Katolikus Egyetem, Belgium | Teológia |
| Észt Balti Metodista Teológiai Szeminárium | Teológia |
| Kolozsvári Sapientia Egyetem, Románia | Környezettan |
| Krétai Panepistimio Egyetem, Görögország | Környezettan |
| Masaryk Egyetem, Brno, Cseh Köztársaság | Szociális Munka |
| Madridi Complutense Egyetem, Spanyolország | Szociális Munka |
| Coimbrai Politechnikai Intézet Portugália | Környezettan |
| Wroclawi Teológiai Főiskola, Lengyelország | Teológia |
| Berlini Evangélikus Főiskola, Németország | Teológia |
| Linzi Katolikus Egyetem, Németország | Teológia |

**Oktatói/munkatársi megélhetési támogatás rendszere:**

**Az oktatási célú személyzeti mobilitás keretében nyújtott megélhetési támogatás rendszere:**

**Fizikai mobilitáshoz nyújtott egyéni támogatás**

**Munkatársak/szakemberek/oktatók mobilitása**

|  |  |
| --- | --- |
| **Fogadó Ország** | Összeg/nap (EUR) 1-14. nap |
|

|  |
| --- |
| Ausztria, Belgium, Dánia, Finnország, Franciaország, Németország, Izland, Írország, Olaszország, Liechtenstein, Luxemburg, Hollandia, Norvégia, Svédország  |

 | 170 EUR |
|

|  |
| --- |
| A 13. és a 14. régió programhoz nem társult harmadik országai  |

 | 170 EUR |
| Ciprus, Cseh Köztársaság, Észtország, Görögország, Lettország, Málta, Portugália, Szlovákia, Szlovénia, Spanyolország  | 152 EUR |
| Bulgária, Észak-Macedónia, Horvátország, Lengyelország, Litvánia, Magyarország, Románia, Szerbia, Törökország  | 132 EUR |
| Az 1–12. régió programhoz nem társult harmadik országai  | 190 EUR |

**Nyertes pályázat esetén az Erasmus+ támogatás utazási támogatást is tartalmaz az alábbiak szerint:**

**Utazási támogatás**

|  |  |  |
| --- | --- | --- |
| **Utazási távolságok** | **Környezetkímélő/** **környezettudatos utazás – Összeg**  | **Nem környezetkímélő/** **környezettudatos utazás – Összeg**  |
| 10–99 km közötti távolság esetén:  | 56 EUR/ résztvevő  | 28 EUR/ résztvevő  |
| 100–499 km közötti távolság esetén:  |

|  |
| --- |
| 285 EUR/ résztvevő  |

 | 211 EUR/ résztvevő  |
| 500-1999 km közötti távolság esetén: | 417 EUR/ résztvevő  | 309 EUR/ résztvevő  |
| 2000–2999 km közötti távolság esetén:  | 535 EUR/ résztvevő  | 395 EUR/ résztvevő  |
| 3000–3999 km közötti távolság esetén:  | 785 EUR/ résztvevő  | 580 EUR/ résztvevő  |

**Kiegészítő támogatási lehetőség mobilitási ösztöndíjat nyert oktatóknak:**

**A kiutazó (mobilitási helyet nyert) tartósan beteg vagy fogyatékkal élő munkatársak kiegészítő támogatásra pályázhatnak.** A külföldön is felmerülő, a betegséggel kapcsolatos extra költségek fedezésére szolgáló kiegészítő támogatás megpályázásához az igényelt költségeket tételesen kell megjelölni, majd a mobilitás végeztével a költségekről tételesen, számlákkal kell elszámolni. A kiegészítő támogatás igénylésének részletes feltételeiről, a kiegészítő támogatás megpályázásának módjáról a mobilitási helyet nyert munkatársak, nyertes pályázatukat követően kapnak értesítést.

**A mobilitási pályázat benyújtásának határideje és módja:**

Jelentkezésüket a Főiskola Erasmus Bizottságához nyújtsák be, az intézményi Erasmus+ koordinátor által kezelt e-mail címre: erasmusmobility@wjlf.hu

**Határideje: folyamatos**

**Benyújtandó dokumentumok:**

1. motivációs levél és oktatási/képzési célú mobilitási terv (magyarul vagy a mobilitás nyelvén)
2. munkahelyi vezető ajánlása
3. fogadó intézmény nyilatkozata
4. oktatók esetében nyelvvizsga bizonyítvány másolata a mobilitás nyelvéről
5. ha nem magyar állampolgár, akkor az érvényes letelepedési vagy tartózkodási engedély, vagy a menekült státuszt igazoló okmány másolata

A pályázat előkészítése során a pályázó feladata fogadó intézményt felkutatni, és a fogadó nyilatkozat szkennelt verzióját a jelentkezés során bemutatni

**A benyújtott pályázatok elbírálása:**

A benyújtott pályázatokat az Erasmus Bizottság javaslata alapján a Rektor bírálja el.

A pályázatok elkészítésével kapcsolatos szakmai kérdésekben a tanszéki Erasmus+ koordinátorok, valamint az intézményi Erasmus+ koordinátor állnak rendelkezésükre.

Budapest, 2023. szeptember 15.

Sikeres pályázást kívánunk!

1. E+ programme guide-2024: https://erasmus-plus.ec.europa.eu/sites/default/files/2023-11/2024-Erasmus%2BProgramme-Guide\_HU.pdf [↑](#footnote-ref-1)
2. További tájékozódási lehetőség a Főiskola SZMSZ-ében található, III.F. fejezetben: <https://wesley.hu/letoltes/szervezeti-es-mukodesi-szabalyzat-2020-szeptember-2/> [↑](#footnote-ref-2)
3. Programországnak számítanak az Európai Unió tagállamai (Ausztria, Belgium, Bulgária, Ciprus, Csehország, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország), valamint

az ún. programhoz társult (nem EU tagállam) harmadik országok azaz: Észak-Macedónia, Izland, Liechtenstein, Norvégia, Szerbia, Törökország [↑](#footnote-ref-3)
4. A partnerországok listáját lásd: <https://erasmus-plus.ec.europa.eu/hu/programme-guide/part-a/eligible-countries> [↑](#footnote-ref-4)
5. A partnerországokba irányuló mobilitásokra szűkített támogatási kvóta érvényes: a program által támogatott összes mobilitás max. kb. 20%-a erejéig támogathatók a partnerországba irányuló mobilitások. [↑](#footnote-ref-5)
6. **Doktoranduszok** - amennyiben oktatási tevékenységet is folytatnak a küldő felsőoktatási intézményben - teljeskörűen jogosultak jelen pályázati felhívás keretében oktatási célú (és egyébként képzési célú) személyzeti mobilitásra (is) pályázni. [↑](#footnote-ref-6)
7. Bármilyen hosszú, külföldi oktatási vagy képzési mobilitás megvalósítható **vegyes mobilitás** formájában. A vegyes mobilitás a fizikai mobilitás és egy virtuális elem kombinációja, amely elősegíti a kollaboratív online tanulást és csapatmunkát. [↑](#footnote-ref-7)